ಫೆ.7ಕ್ಕೆ ನಿಮ್ಮೆದುರಿಗೆ ‘ಜಂಟಲ್‍ಮನ್’ ದರ್ಶನ!

ವಿಕೆಂಡ್ ಹತ್ತಿರವಾಗ್ತಿದಂತೆ ಗಾಂಧಿನಗರದಲ್ಲಿ ಏನಿಲ್ಲವಾದರೂ ವಾರಕ್ಕೆ 5-6 ಚಿತ್ರಗಳು ಥಿಯೇಟರ್ ನಲ್ಲಿ ಸಿನಿಪ್ರಿಯರಿಗಾಗಿನೇ ಕಾಯ್ತಿರ್ತಾವೆ. ಇದೆಲ್ಲವನ್ನ ಅರಿತ ನಿರ್ದೇಶಕರು ಭಿನ್ನ-ವಿಭಿನ್ನ ಕಥಾಹಂದರ ಹೊತ್ತ ಚಿತ್ರಗಳನ್ನ ಕೊಟ್ಟು ಪ್ರೇಕ್ಷಕರ ಮನಸಿಗೆ ಹಾಯ್ ನೀಡಿ, ವೀಕೆಂಡ್ ನ ಮಸ್ತಿ ಮಾಡೋಕೆ ಸಜ್ಜಾಗ್ತಿರ್ತಾರೆ.

ಈಗಾಗಲೇ ಸಿನೆಮಾರಂಗದಲ್ಲಿ ನಮ್ಮಲ್ಲೇ ಸುತ್ತುವರೆಯೂ ಆಗು-ಹೋಗುಗಳನ್ನೇ ಕಥೆಯಾಗಿಸಿ ಸಿನೆಮಾ ಮಾಡಿದ್ದಿದೆ. ಅಂತೆಯೇ ಈ ಬಾರಿ ಹಲವರಲ್ಲಿ ಒಬ್ಬರಿಗೆ ಬರೋ ರೇರ್ ಖಾಯಿಲೆಯಂತಿರೋ ‘ಸ್ಲೀಪಿಂಗ್ ಬ್ಯೂಟಿ ಸಿಂಡ್ರೋಮ್’ ಕುರಿತು ನಿರ್ದೇಶಕ ಜಡೇಶ್ ಕುಮಾರ್ ಹಂಪಿ ‘ಜಂಟಲ್ ಮನ್’ ಸಿನ್ಮಾ ಮೂಲಕ ಹೇಳ ಹೊರಟಿದ್ದಾರೆ. ಟ್ರೈಲರ್, ಸೂಪರ್ ಸಾಂಗ್ಸ್, ಮೂಲಕ ಸಿನ್ಮಾ ನೋಡ್ಲೇಬೇಕು ಅಂತಿದ್ದ ಚಿತ್ರಪ್ರಿಯರಿಗೆ ಇದೇ ತಿಂಗಳ 07 ಕ್ಕೆ ತೆರೆಗೆ ಬರ್ತಿರೋದಾಗಿ ಗುಡ್ ನ್ಯೂಸ್ ಸಹ ತಂಡ ಕೊಟ್ಟಿದೆ.

ಇನ್ನು ಈ ಸ್ಲೀಪಿಂಗ್ ಬ್ಯೂಟಿ ಸಿಂಡ್ರೂಮ್ ಪ್ರಕಾರ ದಿನದ 18 ಗಂಟೆ ನಿದ್ರೆಯಲ್ಲೇ ಕಳೆದು, ಉಳಿದ 6 ಗಂಟೆ ಆ್ಯಕ್ಟೀವ್ ಆಗಿರೋ ನಾಯಕನ ಪಾತ್ರಕ್ಕೆ ಪ್ರಜ್ವಲ್ ದೇವರಾಜ್ ನಾಯಕ. ಇವರಿಗೆ ನಾಯಕಿಯಾಗಿ ನಿಶ್ವಿಕಾ ನಾಯ್ಡು ಸಾಥ್ ಕೊಟ್ಟಿದ್ದಾರೆ.ಬೇಬಿ ಆರಾಧ್ಯ ಪಾತ್ರವೂ ಇಂಪಾರ್ಟೇಂಟ್ ಅನ್ನಿಸಿದ್ರೆ, ಸಂಚಾರಿ ವಿಜಯ್ ವಿಶೇಷ ಪಾತ್ರದಲ್ಲಿ ಕಾಣಿಸಿಕೊಳ್ತಾರೆ. ಇನ್ನು ಭಿನ್ನ ವೆನಿಸೋ ಈ ಕಥೆಗೆ ಸಾಥ್ ನೀಡಿ ಬಂಡವಾಳ ಹಾಕೋ ಮೂಲಕ ‘ಜಂಟಲ್‍ಮನ್’ ಗೆ ಬೆನ್ನೆಲುಬಾಗಿ ನಿಂತಿದ್ದು ನಿರ್ಮಾಪಕರಾಗಿ ಗುರುದೇಶ್ ಪಾಂಡೆ.

ಇನ್ನು ಇಷ್ಟೆಲ್ಲ ಕ್ಯೂರಿಯಾಸಿಟಿ ಹುಟ್ಟಿಸಿರೋ ಈ ‘ಜಂಟಲ್ ಮನ್’ ದಿನದ 24 ಗಂಟೆಗಳಲ್ಲಿ 18 ಗಂಟೆ ನಿದ್ದೆಯಲ್ಲೇ ಕಳೆದು ಬರೀ 6 ಗಂಟೆ ಆ್ಯಕ್ಟೀವ್ ಆಗಿರ್ತಾನೆ. ಅಂದಮೇಲೆ ಟ್ರೈಲರ್ ನಲ್ಲಿ ಕಾಣೋ ಅವನು ವೈಲಂಟಾಗಿದ್ದೇಕೆ ಅನ್ನೋದಕ್ಕೆ ಉತ್ತರ ಇದೇ 07 ಅಂದ್ರೆ ಇದೇ ಶುಕ್ರವಾರ ಕ್ಕೇನೇ ಸಿಗಲಿದೆ. ಸೋ ಜಂಟಲ್‍ಮನ್‍ನ ನಿದ್ರಾ ಪುರಾಣ ಹಾಗೂ ಈ ಈ ಸ್ಲೀಪಿಂಗ್ ಬ್ಯೂಟಿ ಸಿಂಡ್ರೋಮ್ ನ ಕುರಿತು ನೀವ್ ನೋಡಬೇಕೆಂದರೆ ಈ ತಿಂಗಳ ಕೊನೆಯ ಸಿನಿಶುಕ್ರವಾರದ ತನಕ ಕಾಯಲೇಬೇಕು.